95/27/EY: Komission päätös, tehty 9 päivänä helmikuuta 1995, Portugalin neuvoston asetuksen (ETY) N:o 1765/92 mukaisesti esittämästä alueellistamissuunnitelmasta (Ainoastaan portugalinkielinen teksti on todistusvoimainen.)



Virallinen lehti nro L 037 , 17/02/1995 s. 0037 - 0038



KOMISSION PÄÄTÖS, tehty 9 päivänä helmikuuta 1995, Portugalin neuvoston asetuksen (ETY) N:o 1765/92 mukaisesti esittämästä alueellistamissuunnitelmasta (Ainoastaan portugalinkielinen teksti on todistusvoimainen.) (95/27/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92 (1), sellaisena kuin se on viimeksi muutettuna asetuksella (EY) N:o 3116/94 (2), ja erityisesti sen 16 artiklan, sekä katsoo, että Portugali on toimittanut komissiolle 30 päivänä syyskuuta 1992 asetuksen (ETY) N:o 1765/92 3 artiklan 3 kohdan mukaisesti alueellistamissuunnitelman; Portugalin neuvoston asetuksen (ETY) N:o 1765/92 mukaisesti esittämästä alueellistamissuunnitelmasta 23 päivänä joulukuuta 1992 tehdyn komission päätöksen 93/121/ETY (3) jälkeen Portugali on tarkistanut kyseistä suunnitelmaa; uusi suunnitelma on toimitettu komissiolle 21 päivänä maaliskuuta 1994, uuden suunnitelman tarkastelusta ilmenee, että Portugali on säilyttänyt aikaisemmin maan eteläosan alueisiin sovelletut perusteet, jotka johtavat siihen, että kullekin tilalle vahvistetaan ennakolta laaditun kansallisen maaperäluokittelun mukaisesti erityistuotos maatilan viljelyalojen perusteella, joille on haettu korvausta; mainittu suunnitelma ei täytä asetuksen (ETY) N:o 1765/92 3 artiklassa säädettyjä perusteita, ottaen huomioon uuden suunnitelman laatimisvaikeudet on kuitenkin aiheellista sallia olemassa olevan suunnitelman soveltaminen markkinointivuonna 1995/1996, lisäksi neuvoston asetuksen (ETY) N:o 1765/92 soveltamista koskevista yksityiskohtaisista säännöistä pellonpoiston osalta 6 päivänä huhtikuuta 1994 annetussa komission asetuksessa (EY) N:o 762/94 (4) säädetään, että tietyin edellytyksin otetaan käyttöön järjestelmä, jolla varmistetaan viiden markkinointivuoden ajan tiettyjä aloja viljelykäytöstä poistumaan sitoutuville viljelijöille sitoumushetkellä voimassa olevan korvauksen maksaminen; tämän järjestelmän eduista voi päästä osalliseksi ainoastaan asetuksen (ETY) N:o 1765/92 3 artiklassa säädetyt perusteet täyttävän alueellistamissuunnitelman mukaisesti; tätä määräystä Portugaliin mahdollisesti sovellettaessa tarkoitettua korvausta on tarkistettava uudessa suunnitelmassa vahvistetun tuotoksen perusteella, ja tässä päätöksessä määrätyt toimenpiteet ovat viljan, rasvojen ja kuivarehujen yhteisen hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Markkinointivuonna 1995/1996 Portugali saa soveltaa maan eteläosan alueilla väliaikaisesti Portugalin komissiolle 21 päivänä maaliskuuta 1994 toimittamaa alueellistamissuunnitelmaa, joka perustuu samoihin viljelyalojen luokitteluperusteisiin kuin markkinointivuoden 1993/1994 alueellistamissuunnitelma. 2. Markkinointivuotta 1996/1997 varten Portugalin tasavallan on esitettävä ennen 31 päivää toukokuuta 1995 suunnitelma, jossa 1 kohdassa tarkoitettuja menetelmiä tarkistetaan asetuksen (ETY) N:o 1765/92 3 artiklan säännösten mukaisesti. 2 artikla Asetuksen (EY) N:o 762/94 5 artiklan 1 kohtaa sovellettaessa mainitussa artiklassa tarkoitettu korvaus on tarkistettava tämän päätöksen 1 artiklan 2 kohdan mukaisesti esitettävässä uudessa alueellistamissuunnitelmassa vahvistetun tuotoksen perusteella. 3 artikla Yhteisö ei rahoita tämän päätöksen noudattamisesta johtuvia kustannuksia ylittäviä lisäkustannuksia. 4 artikla Tämä päätös on osoitettu Portugalin tasavallalle. Tehty Brysselissä 9 päivänä helmikuuta 1995. Komission puolesta Franz FISCHLER Komission jäsen (1) EYVL N:o L 181, 1.7.1992, s. 12 (2) EYVL N:o L 330, 21.12.1994, s. 1 (3) EYVL N:o L 48, 26.2.1993, s. 63 (4) EYVL N:o L 90, 7.4.1994, s. 8